CELEX: 62019TN0031
Language: hr
Date: 2019-01-15 00:00:00
Title: Predmet T-31/19: Tužba podnesena 15. siječnja 2019. – AF protiv FRA

18.3.2019   
            
            
               HR
            
            
               Službeni list Europske unije
            
            
               C 103/50
            
         
      Tužba podnesena 15. siječnja 2019. – AF protiv FRA
      (Predmet T-31/19)
      (2019/C 103/65)
      Jezik postupka: engleski
      
         Stranke
      
      
         Tužitelj: AF (zastupnici: L. Levi i N. Flandin, lawyers)
      
         Tuženik: Agencija Europske unije za temeljna prava (FRA)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi tuženikovu odluku od 9. svibnja 2018. kojom se utvrđuje popis članova privremenog osoblja koji ispunjavaju uvjete da budu predloženi za postupak razvrstavanja za 2017. na koji nije bilo uvršteno tužiteljevo ime;
               
            
                  —
               
               
                  ako je to potrebno, poništi i odluku FRA-e koju je tužitelj zaprimio 5. listopada 2018., kojom je odbijena tužiteljeva žalba protiv navedene odluke FRA-e od 9. svibnja 2017.;
               
            
                  —
               
               
                  naloži naknadu imovinske štete koju je pretrpio tužitelj;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog u okviru kojeg se tvrdi da je povrijeđen članak 54. Uvjeta zaposlenja ostalih službenika Europske unije, članak 30. Priloga XIII. Pravilniku o osoblju za dužnosnike, te članak 3. Odluke br. 2016/01 FRA-ova Izvršnog odbora kojom se utvrđuju opće provedbene odredbe u vezi s člankom 54. Uvjeta zaposlenja ostalih službenika.
               
            
                  2.
               
               
                  Drugi tužbeni razlog u okviru kojeg se tvrdi da je došlo do povrede prava na dobru upravu prema članku 41. Povelje Europske unije o temeljnim pravima.
               
            
                  3.
               
               
                  Treći tužbeni razlog u okviru kojeg se tvrdi da je došlo do povrede načela pravne sigurnosti i legitimnih očekivanja.